wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு32

## முதல் பக்கத்தில் போட்டிக்கான தொடுப்பு ஏற்படுத்தி வைத்தல்

முதல் பக்கத்தில் போட்டிக்கான தொடுப்பு ஏற்படுத்தி வைத்தல் தேவை அல்லவா? ஏற்கனவே உள்ளதா? யாரேனும் இதற்கு பொறுப்பு ஏற்றுக்கொள்வது நல்லது. அறிவிப்பு வந்தபின் உடனே செய்யும் படி இருக்க வேண்டுமல்லவா?--செல்வா 04:16, 15 மார்ச் 2010 (UTC)
:மீடியாவிக்கி பேச்சு:Sitenotice - என்ற பக்கத்தில் செய்தியை இட்டு வைப்போமா? அறிவிப்பு வந்தவுடன், அதன் இணைப் பக்கத்தில் இட்டுவிடலாம். செய்தி எப்படி இருக்க வேண்டும், வலைவாசலுக்கு இணைப்பு தரலாமா? -- சுந்தர் <sup>\பேச்சு</sup> 06:13, 15 மார்ச் 2010 (UTC)
::தினமணியில் வெளியான தமிழ் விக்கிப்பீடியா போட்டி செய்தியின்படி போட்டிகள் இன்றிலிருந்து ஆரம்பிக்கின்றன.--Kanags <sup>\உரையாடு</sup> 08:37, 15 மார்ச் 2010 (UTC)  
கட்டுரைகளைப் பதிவேற்றும் தளம் இன்னும் உருவாகவில்லை. இதில் அரசு துறையினர் ஈடுபட்டுள்ளார்கள். போட்டிக்கான விளம்பர அறிவிப்பு வெளியாகவும் ஓரிரு நாட்கள் ஆகலாம். இதற்குப் பின் முதற்பக்க அறிவிப்பு, மேற்பகுதி அறிவிப்பு இடுவது நல்லது. எந்நேரமும் இதனைச் செயற்படுத்தும் அளவு பின்னணியில் தேவையான வேலைகளைச் செய்ய வேண்டும். நன்றி--ரவி 19:37, 15 மார்ச் 2010 (UTC)  
:: எனக்கு முதற்பக்கத்தை திறக்கும்போது போட்டிக்கான அறிவித்தல் எதுவும் தற்போது தெரியவில்லை. அப்படித்தான் உள்ளதா, அல்லது எனக்குத்தான் அது தெரியவில்லையா? :(--கலை 22:59, 2 ஏப்ரல் 2010 (UTC)
:::நீங்கள் sitenoticeஐ மறைத்து இருந்தால் நீங்கள் புகுதைகை செய்யும் போது sitenotice தெரியாமல் போயிருக்கலாம். மறைத்ததை மீள்விக்க முடியுமோ தெரியவில்லை. போட்டி அறிவிப்பை sitenotice உடன் முதற்பக்கத்தில் வேறு ஒரு இடத்தில் படிமம் எதுவும் இல்லாமல் இணைப்புக் கொடுக்க வேண்டும்.--Kanags <sup>\உரையாடு</sup> 23:12, 2 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு32

## The Future of Punjabi

The Future of Punjabi
# விக்கிப்பீடியா:ஆலமரத்தடி/தொகுப்பு32

## Encyclopedia on Astronomy in Malayalam;a voyage through the wonders of Universe

Encyclopedia on Astronomy in Malayalam;a voyage through the wonders of Universe
# விக்கிப்பீடியா:ஆலமரத்தடி/தொகுப்பு32

## Singapore-area contributors? 2010 Youth Summer Olympics

Hello: If you are in the Singapore area, I am hoping to get some people accredited as reporters, for the 2010 Summer Youth Olympics. Visit Wikinews' project area to submit your name, and be considered for our official bid. -- Zanimum 14:53, 22 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## கூகுள் மொழிபெயர்ப்பு நெறிப்படுத்தல்

கூகுளுடன் தொடர்ந்து மடலாடி வந்தபின்னர் இன்னும் இரண்டு நாட்களில் (வியாழன் இந்திய நேரம் 17:00) வலைத்தொடர்புப் பட்டறை ஒன்றிற்கு ஏற்பாடு செய்யப்பட்டு வருகிறது. இரவியும் நானும் கூகுள் தொடர்பாளரிடம் நமது விக்கி நடை பற்றி விளக்க உள்ளோம். **அதற்கு முன்னதாக அவர்கள் மொழிபெயர்த்த ஏதாவது ஒரு கட்டுரையைத் தேர்வு செய்து முழுமையாக விக்கிப்படுத்திக் காட்டினால், அவர்களுக்கு விளக்க ஏதுவாகும்.** இதுவரை கட்டுரை தேர்வுக்குழுவில் உடனுக்குடன் உதவிய கார்த்தி, கலை, குறும்பன், அராப்பத் ஆகியோருக்கு மிக்க நன்றி. நடைப்பிறழ்வுகள் தொடர்பில் புரிந்துணர்வு ஏற்படுத்தியபின் அந்தப் பணியைத் தொடர்வோம். -- சுந்தர் <sup>\பேச்சு</sup> 14:12, 23 மார்ச் 2010 (UTC)  
:இன்று மாலை 5-6.30 வரை கூகுள் பணியாளர்களுடனான தொலைப்பேசி வழி உரையாடலில் கலந்து கொண்டோம். உரையாடல் தலைப்புகளை இங்கு காணலாம். ஓரளவு சுமுகமாகவே சென்றது. மேல் விவரங்களை விரிவாக ஓரிரு நாளில் பகிர்ந்து கொள்கிறோம். நன்றி--ரவி 15:07, 25 மார்ச் 2010 (UTC)  
::உரையாடலை அடுத்து எழுந்த புரிந்துணர்வு:  
1. பக்கங்களில் சிகப்பு இணைப்புகள் சேர்க்காமல் இருக்க மொழிபெயர்ப்பு மென்பொருளில் மாற்றம் செய்ய இயலுமா என்று பார்க்க உறுதி அளித்துள்ளார்கள்.
1. பேச்சுப் பக்க உரையாடல்களைக் கவனித்து நடவடிக்கை எடுக்குமாறு மொழிபெயர்ப்பு நிறுவனங்களைச் சேர்ந்த ஒருங்கிணைப்பாளர்கள் அறிவுறுத்தப்படுவார்கள்.
1. திறம் குறைந்த மொழிபெயர்ப்பாளர்கள் கண்காணிக்கப்பட்டு பொறுப்பில் இருந்து விலக்கப்படுவார்கள். தமிழ் மொழி கற்ற கூகுளின் முழு நேரப் பணியாளர் ஒருவர் இப்பொறுப்பில் உள்ளார்.
1. நமது ஒப்புதலைப் பெற்ற மொழிபெயர்க்கப்படும் கட்டுரைத் தலைப்புகளைத் தேர்ந்தெடுப்பார்கள். வேண்டிய கட்டுரைகள் என்று நமது பரிந்துரைகளையும் அளிக்கலாம். இதன் மூலம் ஏற்கனகவே உள்ள கட்டுரைகளை நீக்கி எழுதுவது தவிர்க்கப்படும்.
1. மொழிபெயர்ப்பாளர்களுக்கான நடைக் கையேட்டை நாம் அளித்தால் அதனைப் பின்பற்றி நடக்க முயல்வார்கள்.
1. ஏற்கனவே பதிவேற்றிய கட்டுரைகளில் மீண்டும் அவர்கள் செப்பம் செய்வதற்கான வாய்ப்புகள் குறைவு. அடுத்தடுத்த கட்டுரைகள் சீராக எழுதப்படவே வாய்ப்பு உள்ளது.
1. பெங்களூரில் உள்ள கூகுள் நிறுவனத்துக்கு நேரடியாக ஒரு சந்திப்புக்குச் சென்று மேலும் புரிந்துணர்வை ஏற்படுத்த அழைப்பு விடுத்துள்ளார்கள். தகுந்த நேரத்தில் சுந்தர் கலந்து கொள்ளலாம்.  
ஆக மொத்தம் - 50% - 50% என்ற அளவில் ஓரளவு நம்பிக்கை அளிக்கும் உரையாடலாக இதனைக் கருதலாம். நாம் விரும்பும் அளவு முழுக் கட்டுப்பாடும், தரமும் கிடைக்காமல் போகலாம். அதே வேளை, இப்போது உள்ளதோடு நிலைமை மேம்படவும் வாய்ப்பு உண்டு. மிகப் பெரிய அளவில் கட்டுரைகளை எழுதிக் குவிப்பதற்கான திட்டம் உள்ளது என்று புரிந்து கொள்ள முடிகிறது. உறுதியான தகவல்களைப் பெற இயலவில்லை. அவர்கள் செயற்பாட்டில் மாற்றம் காண ஒன்றிரண்டு மாதம் ஆகலாம். அதனைப் பொறுத்து இத்திட்டத்தை ஏற்பதா வேண்டாமா, எப்படித் தொடர்வது என்று அடுத்த கட்ட உரையாடல், மீளாய்வு செய்யலாம்.--ரவி 12:18, 26 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## கட்டுரைப் போட்டி விளம்பர அறிவிப்பு ஒட்டிகள்

ஓரிரு நாளில் கட்டுரைப் போட்டிக்கான விளம்பர அறிவிப்பு ஒட்டிகள் வெளியாகலாம். யாருக்கேனும் தங்கள் பணியிடம் / கல்லூரி முதலிய இடங்களில் இதனை வெளியிட்டு விளம்பரப்படுத்த விருப்பம் என்றால் தேவைப்படும் ஒட்டிகள் எண்ணிக்கை, தங்கள் முகவரியைக் குறிப்பிட்டு ravidreams at gmail dot com என்ற முகவரிக்குத் தெரிவிக்க வேண்டுகிறேன். வெளிநாட்டில் இருப்பவர்களுக்கு அனுப்பி வைப்பது சிரமம் :( ஒட்டிக்கான படிமம் வெளிவந்த பின் அதனைத் தாங்களே அச்சிட்டு எடுத்துக் கொள்வது உகந்ததாக இருக்கும். நன்றி--ரவி 05:33, 24 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## விக்கிமீடியாவுக்கு நன்றி

தனிப்பெரும் மதிப்பிற்குரிய விக்கிபீடியா நிறுவனத்தாருக்கு அன்பு வணக்கம்!  
அண்மையில்தான் தமிழ் விக்கிபீடியாவில் நுழைந்தேன். எத்தனை கட்டுரைகள்! எவ்வளவு ஆழமான ஆராய்ச்சிப் பதிவுகள்! தமிழில் இதுவரை நூலாக வெளிவராத பல தகவல்கள் கூட இங்கே காணக் கிடைக்கின்றன. மலைப்பாக இருக்கிறது!  
இந்தப் பதிவுகளெல்லாம் தமிழர்களால் எழுதப்பட்டவைதாம் என்றாலும் எழுதக் களம் அமைத்துக் கொடுத்தவர் தாங்கள்தாமே! இதுவரை எவ்வகையிலும் பதிவு செய்யப்படாத, தமிழ் பற்றிய இத்தகைய கட்டுரைகள், இன்று உலகில் யார் வேண்டுமானாலும், எப்பொழுது வேண்டுமானாலும் பார்த்து அறிந்து கொள்ளக்கூடிய வகையில் பதிவு செய்யப்பட்டிருக்கின்றன எனில் அதற்குக் காரணம் தாங்கள் எங்களுக்கென அமைத்துக் கொடுத்திருக்கும் இந்தத் தமிழ் விக்கிபீடியாதானே! ஆங்கிலேயர்களான தாங்கள் எங்கள் மொழி மீது இவ்வளவு அக்கறை கொண்டு, தமிழுக்கென இவ்வளவு பெரிய ஒரு பன்னாட்டுக் களத்தை ஏற்படுத்திக் கொடுத்திருக்கிறீர்களே அதற்குத் தமிழ் உலகத்தின் சார்பில், தமிழன் எனும் முறையில் என் உயிரார்ந்த நன்றிகளைத் தெரிவித்துக் கொள்கிறேன் எனச் சொல்வதைத் தவிர வேறெப்படி நன்றி செலுத்துவதென்று எனக்குத் தெரியவில்லை.  
உயிரார்ந்த நன்றிகள்!!
வணக்கம்!--இ.பு.ஞானப்பிரகாசன்<sup>\உரையாடு</sup> 2:10PM, 26 மார்ச் 2010.  
:வணக்கம் ஞானப்பிரகாசன், உங்கள் செய்தி கண்டு மகிழ்ச்சி. உலகில் உள்ள அனைத்து மக்களுக்கும் கட்டற்ற அறிவு என்பதே குறிக்கோள். அதற்கு எல்லா மொழிகளிலும் இயங்குவது அவசியம். கிட்டத்தட்ட 260+ மொழிகளில் விக்கிமீடியா திட்டங்கள் இயங்கி வருகின்றன. நீங்களும் உங்களாலான உதவிகளைச் செய்யுங்கள். நன்றி--ரவி 12:10, 26 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## Wikimania Scholarships

The call for applications for Wikimania Scholarships to attend Wikimania 2010 in Gdansk, Poland (July 9-11) is now open. The Wikimedia Foundation offers Scholarships to pay for selected individuals' round trip travel, accommodations, and registration at the conference.
To apply, visit the Wikimania 2010 scholarships information page, click the secure link available there, and fill out the form to apply.
For additional information, please visit the Scholarships information and FAQ pages:
- Scholarships
- Scholarships FAQ
Yours very truly,
Cary Bass</br>
Volunteer Coordinator</br>
Wikimedia Foundation
# விக்கிப்பீடியா:ஆலமரத்தடி/தொகுப்பு32

## கட்டுரைப் போட்டி அறிவிப்பு

- இன்றைய தினமணி இதழில் **கல்லூரி மாணவர்களுக்கான விக்கிபீடியா தகவல் பக்க போட்டி** எனும் தலைப்பில் கட்டுரைப் போட்டி குறித்த அறிவிப்பு வெளியாகியுள்ளது. இத்தகவல் கீழ்காணும் தினமணி நாளிதழின் இணையப் பக்கத்திலும் இடம் பெற்றுள்ளது.  
கல்லூரி மாணவர்களுக்கான விக்கிபீடியா தகவல் பக்க போட்டி செய்தி  
--Theni.M.Subramani 01:20, 26 மார்ச் 2010 (UTC)  
- தமிழ் விக்கிப்பீடியாவில் கட்டுரைப் போட்டிக்கான முதற்பக்கத் தொடுப்பு மற்றும் வலைவாசல்: கட்டுரைப் போட்டிப் பக்கங்களில் நிறைவு பெறாமலிருக்கும் செய்திகளை முழுமைப்படுத்தி வைக்கலாம். செய்தியைப் பார்த்து தமிழ் விக்கிப்பீடியாவிற்கு வரும் மாணவர்களுக்குத் தேவையான தகவல்கள் இருந்தால் நல்லது. --Theni.M.Subramani 03:41, 26 மார்ச் 2010 (UTC)
- தொடர்புடைய பக்கங்களில் எவரேனும் நாசவேலையினர் வெறுக்கத்தக்க செய்திகளையோ படங்களையோ இட்டுவிடுவதைத் தவிர்க்கும் வண்ணம் காப்புச்செய்யப்பட்டுள்ளது. நம் பயனர்களில் அணுக்கம் கிடைக்காதவர்கள் அருள் கூர்ந்து பேச்சுப் பக்கத்தில் தங்கள் மாற்றங்களைப் பதிவு செய்ய வேண்டுகிறேன். -- சுந்தர் <sup>\பேச்சு</sup> 04:16, 26 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## தமிழ் விக்கி மடற்குழுமம்

தமிழ் விக்கி மடற்குழுமத்தில் அனைவரும் இணைந்தால் நன்றாக இருக்கும். விக்கியில் இட்டு உரையாடுவதை விட மடற்குழுவில் உரையாட உகந்த விசயங்களை இங்கு பேசலாம். நன்றி--ரவி 12:08, 26 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## ஆங்கிலத்திலும் பதிவேற்றலாம்

உலகத் தமிழ் செம்மொழி மாநாடு மற்றும் அதனுடன் நடைபெறும் உலகத் தமிழ் இணைய மாநாட்டில் தமிழ்நாடு அரசு மற்றும் தமிழ் விக்கிப்பீடியா இணைந்து நடத்தும் கட்டுரைப் போட்டி குறித்த தகவல்களை ஆங்கில மொழியிலான விக்கிப்பீடியாவில் உலகத் தமிழ் செம்மொழி மாநாடு மற்றும் உலகத் தமிழ் இணைய மாநாடு பக்கங்கள் உருவாக்கி அங்கிருந்து வலைவாசல்: கட்டுரைப் போட்டிப் பக்கத்திற்கு வருவது போல் இணைப்பு கொடுக்கலாம்.--Theni.M.Subramani 02:27, 27 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## கட்டுரைப் போட்டி வலைவாசலுக்கான இணைப்பு

எல்லாப் பக்கங்களிலும் வரும் இந்த இணைப்பை இன்னும் கொஞ்சம் தெளிவாகத் தெரியும் படி செய்யலாமா? இந்த இணைப்பை எவ்வாறு செய்வது? மயூரநாதன் 08:59, 27 மார்ச் 2010 (UTC)
:ஆம், இன்னும் தெளிவாக ஒரு பெட்டி போல் செய்ய வேண்டும். mediawiki:sitenotice பக்கத்தில் செய்ய வேண்டும்--ரவி 10:21, 28 மார்ச் 2010 (UTC)
:sitenoticeல் பெரிய பெட்டி அளவு அறிவிப்பு இட்டிருப்பதால் முதற்பக்க அறிவிப்பை நீக்கி இருக்கிறேன். எனினும் புகுபதிந்த உறுப்பினர்கள் sitenoticeஐ மறைத்து இருந்தால் அவர்களுக்கு போட்டி அறிவிப்பு தெரியாமல் போகலாம். முதற்பக்கத்தில் வேறு எப்படி அறிவிக்கலாம்--ரவி 10:37, 28 மார்ச் 2010 (UTC)  
:: ரவி, முதற்பக்கத்தில் இணைப்பு எதையுமே காணவில்லையே! மயூரநாதன் 15:05, 28 மார்ச் 2010 (UTC)  
:sitenotice இல் இடுவதற்குப் பதிலாக முன்னர் செய்ததுபோல் பக்கத்திலேயே இடலாம். ஆனால் உரிய பக்கத்துக்குச் செல்வதற்குப் படிமத்தின்மீது சொடுக்கவேண்டும் என்பது எல்லோருக்கும் புரியுமா என்பது தெரியவில்லை. மயூரநாதன் 15:48, 28 மார்ச் 2010 (UTC)  
:: முதற்பக்கத்தில் இவ்வளவு பெரிதாக போட்டி அறிவிப்பை இடுவது உசிதமாகத் தெரியவில்லை. விக்கிப்பீடியா முதற்பக்கத்துக்கு அது உலக இணைய மாநாட்டில் வலைத்தளம் போன்ற தோற்றத்தைக் கொடுக்கிறது. சிறிதாகப் போடுவது தான் நல்லது. தற்காலிகமாக முதற்பக்கக் கட்டுரை பகுதியையோ அல்லது செய்திகளையோ சற்றுக் கீழே நகர்த்திவிட்டு இந்த அறிவிப்பை அரைப்பங்கு அளவில் இடுவதுதான் நல்லது போல் எனக்குப் படுகிறது.மயூரநாதன் 16:06, 28 மார்ச் 2010 (UTC)
# கணக்கியல் மென்பொருள்

**கணக்கியல் மென்பொருள்** என்பது வரவு செலவுத் தரவுகள், கொள்வனவு, விற்பனை, விலைச்சிட்டை, payroll ஆகியவற்றை மேலாண்மை செய்ய உதவும் மென்பொருள் ஆகும். தனிநபர்கள், சிறு பெரிய நிறுவனங்கள் பல்வேறு வசதிகள் கொண்ட கணக்கியல் மென்பொருட்களை பயன்படுத்துகின்றன. தற்போது வணிக மென்பொருட்களே இத்தகய மென்பொருட்களில் பெரும்பான்மை சந்தையை வைத்துள்ளன.
# கணக்கியல் மென்பொருள்

## பரவலாக பயன்படுத்தப்படும் மென்பொருட்கள்

### வணிக

- Quickbooks
- ACCPAC
- SAP
# கணக்கியல் மென்பொருள்

## பரவலாக பயன்படுத்தப்படும் மென்பொருட்கள்

### கட்டற்ற/திறந்தமூல

- குனுகதா: வரவு செலவுக் கணக்கு எழுத உதவும் கட்டற்ற திறந்த மூல குனுகதா மென்பொருள் 5.10 வெளியீடு வரை வந்துள்ளது. மும்பையிலுள்ள அறக்கட்டளையின் நிரலாக்கக் குழுவால் உருவாக்கப்படும் இந்த மென்பொருள் இந்தியாவில் பல மாநிலங்களில் பரவி வருகிறது.
# கணக்கியல் மென்பொருள்

## கலங்கள்

### முக்கிய கலங்கள்

- Accounts receivable&mdash;where the company enters money received
- Accounts payable&mdash;where the company enters its bills and pays money it owes
- General ledger&mdash;the company's "books"
- Billing&mdash;where the company produces invoices to clients/customers
- Stock/Inventory&mdash;where the company keeps control of its inventory
- Purchase Order&mdash;where the company orders inventory
- Sales Order&mdash;where the company records customer orders for the supply of inventory
- Cash Book&mdash;where the company records collection and payment
# கணக்கியல் மென்பொருள்

## கலங்கள்

### துணைக் கலங்கள்

- Debt Collection&mdash;where the company tracks attempts to collect overdue bills (sometimes part of accounts receivable)
- Electronic payment processing
- Expense&mdash;where employee business-related expenses are entered
- Inquiries&mdash;where the company looks up information on screen without any edits or additions
- Payroll&mdash;where the company tracks salary, wages, and related taxes
- Reports&mdash;where the company prints out data
- Timesheet&mdash;where professionals (such as attorneys and consultants) record time worked so that it can be billed to clients
- Purchase Requisition&mdash;where requests for purchase orders are made, approved and tracked
# திருத்தந்தை

**திருத்தந்தை**, **பாப்பிறை**, **பாப்பரசர்** அல்லது **போப்பாண்டவர்** (*Pope*) என்பது கத்தோலிக்க திருச்சபையின், இவ்வுலகத் தலைவரைக் குறிக்கும் பெயர் ஆகும். கிரேக்கத்தில் πάππας (Pappas) என்றும் இலத்தீனில் Papa என்றும் வழங்கும் சொல் "தந்தை" என்று பொருள்படும். இவர் உரோமையின் ஆயர், உரோமைத் தலைமைக்குரு, புனித பேதுருவின் வழிவந்தவர் போன்ற பல பெயர்களால் அழைக்கப்படுகிறார். இயேசு கிறித்துவின் முதன்மைச் சீடராய் விளங்கிய தூய பேதுரு உரோமையில் கிறித்தவ சமயத்திற்கு வித்திட்டு, அங்கு உயிர்துறந்தார் என்னும் வரலாற்றுச் செய்தியின் அடிப்படையில் இப்பெயர் வழக்கு எழுந்தது.  
திருத்தந்தையின் பணிப்பொறுப்பு Papacy என அழைக்கப்படுகிறது. திருச்சபை மீது அவருக்குள்ள ஆட்சிப் பொறுப்பு **திருப்பீடம்** (Holy See) அல்லது **திருத்தூதுப் பீடம்** (Apostolic See) என அழைக்கப்படுகிறது. முதல் திருத்தந்தையர் பேதுருவின் பதிலாள்(Vicar of Peter) என அழைக்கப்பட்டு வந்தனர். கால வழக்கில் கிறித்துவின் பதிலாள் (Vicar of Christ) என்னும் பெயரையும் பெற்றனர்.  
திருத்தந்தை என்ற பதத்துக்கு முன்னர் உரோமை ஆயர் என்ற பதமே பயன்பாட்டிலிருந்தது. 296-304 வரை உரோமை ஆயராக இருந்த மார்சலின் (Marcellinus) திருத்தந்தை என்ற பெயரை தனக்கு முதன்முதலாக பயன்படுத்தினார்.  
புனித பேதுருவிலிருந்து தொடங்கிய திருத்தந்தையர் வரிசையில் இன்று பணிப்பொறுப்பில் உள்ள திருத்தந்தை 14-ம் லியோ 267ஆம் திருத்தந்தை ஆவார்.
# திருத்தந்தை

## இறையியல் பார்வையில் திருத்தந்தையின் பணி

கத்தோலிக்க திருச்சபை திருத்தந்தையின் பணியைத் தூய பேதுரு என்னும் திருத்தூதரின் பணியின் தொடர்ச்சியாகக் கருதுகிறது. இயேசு பன்னிரு சீடர்களைத் தெரிவுசெய்து, அவர்களுக்குத் தலைவராக பேதுருவை நியமித்தார் என்றும், பேதுருவுக்குத் திருச்சபையில் தலைமையிடம் அளித்தார் என்றும் நற்செய்தி நூல்கள் கூறுகின்றன (காண்க: குறிப்பாக, மத் 16:13:20). திருத்தூதர்களின் வாரிசாக ஆயர்களும் பேதுருவின் வாரிசாக திருத்தந்தையும் உள்ளனர் என்பது கத்தோலிக்க திருச்சபையின் கொள்கை. எனவே திருத்தந்தை உரோமையின் ஆயர் மட்டுமல்ல, அனைத்துலகத் திருச்சபைக்கும் அவர் தலைவர் ஆவார். இயேசு கிறித்துவின் பெயரால் திருச்சபையை வழிநடத்தும் பொறுப்பு அவருக்கும் ஆயர் குழுவுக்கும் அளிக்கப்பட்டுள்ளது.  
கத்தோலிக்கர் அல்லாத பிற மரபு வழி திருச்சபையினர் திருத்தந்தையின் முதன்மைப் பணியை ஏற்றுக்கொண்டாலும், திருச்சபை முழுவதற்கும் அவருக்கு ஆட்சி அதிகாரம் உண்டு என்பதைக் ஏற்பதில்லை.
# திருத்தந்தை

## வரலாற்றில் திருத்தந்தையர்

இன்று 267ஆம் திருத்தந்தையாகப் பணிபுரியும் திருத்தந்தை 14-ம் லியோ பேதுருவின் வாரிசு என்னும் போது முதல் நூற்றாண்டில் நிலவிய திருச்சபையின் தலைமை அதே முறையில் இருபது நூற்றாண்டுகளுக்கு மேலாகச் செயல்பட்டுவந்துள்ளது என்று பொருளாகாது. திருத்தந்தையின் பணி, வரலாற்றில் பல மாற்றங்களுக்கு உட்பட்டுள்ளது.  
திருத்தந்தையர் வரலாற்றைப் பொதுவாக உரோமைப் பேரரசுக் காலம், நடுக்காலம், தொடக்க நவீன மற்றும் நவீன காலம் என்று மூன்று பெரும் பிரிவுகளாகப் பகுப்பர். அவற்றினுள்ளே கிளைப் பிரிவுகளும் பல உண்டு. ஒவ்வொரு கால கட்டத்திலும் திருத்தந்தையின் பணிமுறையில் வேறுபாடுகள் துலங்கியதைக் காணலாம்.  
| திருத்தந்தையர் பணி நிகழ்ந்த வரலாற்றுக் காலம் | நிகழ்வுகளும் பணிமுறைகளும் |
| --- | --- |
| **உரோமைப் பேரரசுக் காலம் (திருச்சபையின் தொடக்க முதல் 493 வரை)**
#தொடக்க காலம் (சுமார் 30 முதல் 312 வரை)
#கான்ஸ்டண்டைன் முதல் (312-493) | புனித பேதுரு முதல் திருத்தந்தையாகக் கருதப்படுகிறார். திருத்தூதர் நடுவே பேதுரு முதலிடம் வகித்ததுபோல, உரோமை ஆயர் பிற ஆயர் நடுவே முதலிடம் வகிக்கிறார். பேதுரு உரோமையில் நற்செய்தி அறிவித்து, நீரோ மன்னன் காலத்தில் மறைச்சாட்சியாக உயிர்துறந்தார். தொடக்க காலத் திருத்தந்தையர் பற்றிய விவரங்கள் குறைவாகவே உள்ளன. உரோமைப் பேரரசு கிறித்தவத்தை எதிர்த்தது. எருசலேம், அந்தியோக்கியா, அலெக்சாந்திரியா போன்ற நகரங்களில் கிறித்தவ சமூகங்கள் உருவாகி இருந்தாலும், உரோமை சபை முதன்மை வாய்ந்ததாக கிறித்தவத்தின் தொடக்கத்திலிருந்தே கருதப்பட்டது.  
கான்ஸ்டண்டைன் மன்னர் கிறித்தவர்களுக்கு ஆதரவு அளித்தார். 313இல் மிலான் சாசனம் வெளியிட்டு, கிறித்தவ சமயம் பேரரசு முழுவதும் பரவ வழிசெய்தார். இலாத்தரன் குன்றில் தூய யோவான் பெருங்கோவிலையும், வத்திக்கான் குன்றில் தூய பேதுரு பெருங்கோவிலையும் கான்ஸ்டண்டைன் கட்டியெழுப்பினார். திருத்தந்தையருக்குத் திருச்சபை பெயரால் உடைமைகள் கிடைக்கலாயின. |
| **நடுக்காலம் (493-1417)**
#கிழக்கு கோத்திய காலம் (493-537)
#பிசான்சிய காலம் (537-752)
#ஃபிராங்கிய காலம் (756-857)
#உரோமைக் குடும்பங்களின் தாக்கம் (904-1048)
#கீழைப் பேரரசோடு மோதல் (1048-1257)
#இடம்பெயர் காலம் (1257-1309)
#அவிஞ்ஞோன் காலம் (1309-1377)
#மேற்கு திருச்சபை பிளவுக் காலம் (1378-1417) | மேற்கு உரோமைப் பேரரசு 493இல் வீழ்ச்சியடைந்ததைத் தொடர்ந்து கிழக்கு கோத்திய மன்னர்கள் ஆட்சியைப் பிடித்தனர். அவர்கள் திருத்தந்தையரை நியமிப்பதில் தலையிட்டனர். குறிப்பாக மன்னன் தியோடோரிக்கின் தலையீடு அதிகமாக இருந்தது. சமயக் கொள்கைகளில் குறுக்கிடாவிட்டாலும் அரசியல் பாணியில் அரசர்கள் திருச்சபைக் காரியங்களில் தலையிட்டார்கள். இதனால் ஒரே சமயத்தில் இரு திருத்தந்தையர் இருந்த நிலையும் எழுந்தது. 537இல் கிழக்கு உரோமைப் பேரரசன் ஜஸ்டீனியன் உரோமை நகரைப் பிடித்ததிலிருந்து திருத்தந்தையை நியமிப்பதில் தலையிட்டார். கிரேக்க கலாச்சாரம் மேற்கு சபையில் பரவத் தொடங்கியது. அக்காலத் திருத்தந்தையரும் கிரேக்க ஆதிக்கத்தின் கீழ் இருந்த இடங்களிலிருந்து வந்தார்கள். திருத்தந்தை முதலாம் கிரகோரி (590-604) திருத்தந்தையின் அதிகாரத்தை நிலைநாட்ட முயன்றார். இங்கிலாந்தில் கிறித்தவம் பரவ வழிவகுத்தார். |
| **நவீன காலத் தொடக்கமும் நவீன காலமும் (1417-இன்று வரை)**
#மறுமலர்ச்சிக் காலம் (1417-1534)
#புராட்டஸ்டாண்டு சீர்திருத்தமும் கத்தோலிக்க சீர்திருத்தமும் (1517-1585)
#அலங்கார ("பரோக்கு") காலம் (1585-1689)
#புரட்சிக் காலம் (1775-1848)
#உரோமை நகர் வரையறுக் காலம் (1870-1929)
#வத்திக்கான் நகர் உருவான காலம் (1929)
#இரண்டாம் உலகப் போர்க்காலம் (1935-1945)
#இரண்டாம் வத்திக்கான் சங்கமும் இன்றைய காலமும் (1962-1965 முதல் இன்றுவரை | } |
# இணையப் புரவல் சேவை

**இணையப் புரவல் சேவை** என்பது வழங்கிகளை இயக்கி நிறுவனங்களுக்கும் நபர்களுக்கும் இணையத்தில் தகவல்களைப் பகிர உதவி வழங்கப்படும் சேவைகள் ஆகும். வலைத்தளம், மின்னஞ்சல், களப்பெயர், கோப்புக்கள் என பலதரப்பட்டவற்றை புரவல் செய்யும் சேவைகள் இவற்றுள் அடங்கும். இணையச் சேவை வழங்குனர்களின் அடிப்படை சேவைகளில் ஒன்றாக இது உள்ளது.
# விக்கிப்பீடியா:பகுப்பில் செய்யப்பட்ட மாற்றங்களின் பட்டியல்

தமிழ் விக்கிப்பீடியாவில் உள்ள பகுப்புகளை ஒழுங்கு படுத்தும் போது, செய்த மாற்றங்களையும் அதன் விவரங்களையும் கீழ்காணும் பட்டியலில் குறிப்பிட்டு வைத்தால் அது வரும் காலங்களில் பயனுள்ளதாக இருக்கும்.
# விக்கிப்பீடியா:பகுப்பில் செய்யப்பட்ட மாற்றங்களின் பட்டியல்

## விரிவான கருத்துக்களைத் தெரிவிக்க

மேலும் பகுப்புகளில் செய்ய வேண்டிய மாற்றங்கள் பற்றிய தங்களின் விரிவான கருத்துக்களை உரையாடல் பக்கத்தில் தெரிவிக்கவும்.
# விக்கிப்பீடியா:பகுப்பில் செய்யப்பட்ட மாற்றங்களின் பட்டியல்

## மாற்றங்கள் பற்றிய பட்டியல்

- இந்த பட்டியலில் பகுப்புகளில் செய்த மாற்றங்களை பதிவு செய்யவும்.  
| வரிசை எண் | முன்பிருந்த பகுப்புகள் | துப்புரவுச் செயல் பற்றிய விளக்கம் | மாற்றியமைக்கப் பட்ட பகுப்புகள் | தொடங்கிய தேதி | முடிவுற்ற தேதி | மாற்றங்கள் செய்த பயனர் | மற்ற பயனர்களின் சுருக்கமான கருத்துக்கள் |  |
| --- | --- | --- | --- | --- | --- | --- | --- | --- |
| 1. | 1. வாழும் நபர்கள் (36)  
2. வாழும் மக்கள் (124)  
3. வாழும் மனிதர்கள் (46)  
4. வாழும் மாந்தர் (1) | நான்கு பகுப்புகள் ஒரே கருத்தை குறிப்பிடுகின்றன. ஆகவே இவை நான்கையும் ஒரே பகுப்பாக இணைக்கப்பட்டது. | வாழும் நபர்கள்(216) | 02-April-2010 | 09-April-2010 | TRYPPN / TRYPPNbot | Completed |  |
| 2. | 1. ஹொங் கொங்(1)
2. ஹொங்கொங்(26) | ஒரே பகுப்பாக இணைக்கப்பட்டது | ஹொங்கொங்(27) | 10-April-2010 | 10-April-2010 | TRYPPN | --- |  |
| 3. | 1. முடிச்சுகள் (50)
2. முடிச்சுக்கள் (1) | ஒரே பகுப்பாக இணைக்கப்பட்டது | முடிச்சுகள் (51) | 17-April-2010 | 17-April-2010 | TRYPPN | --- |  |
| 4. | 1. வானூர்தி(1)
2. வானூர்திகள்(5) | ஒரே பகுப்பாக இணைக்கப்பட்டது | வானூர்திகள்(6) | 26-April-2010 | 26-April-2010 | TRYPPN | --- |  |
| 5. | 1.மொழியியலாளர்(1)
2.மொழியியலாளர்கள்(6) | ஒரே பகுப்பாக இணைக்கப்பட்டது | மொழியியலாளர்கள்(7) | 28-April-2010 | 28-April-2010 | TRYPPN | --- |  |
| 6. | 1.யானை(1)
2.யானைகள்(6) | ஒரே பகுப்பாக இணைக்கப்பட்டது | யானைகள்(7) | 29-April-2010 | 29-April-2010 | TRYPPN | --- |  |
| 7. | 1.பொழுது போக்கு(1)
2.பொழுதுபோக்குகள்(2) **முன்பே நீக்கப்பட்ட பகுப்பு | ஒரே பகுப்பாக இணைக்கப்பட்டது | பொழுது போக்கு(3) | 29-April-2010 | 29-April-2010 | TRYPPN | --- |  |
| 8. | 1.பறவை(1)
2. பறவைகள்(85) | ஒரே பகுப்பாக இணைக்கப்பட்டது | பறவைகள்(86) | 10-May-2010 | 10-May-2010 | TRYPPN | --- |  |
| 9. | Example | Example | Example | Example | Example | Example | Example |  |
| 10. | Example | Example | Example | Example | Example | Example | Example |  |
| 11. | Example | Example | Example | Example | Example | Example | Example |  |
| 12. | Example | Example | Example | Example | Example | Example | Example |  |
| 13. | Example | Example | Example | Example | Example | Example | Example |  |
| 14. | Example | Example | Example | Example | Example | Example | Example |  |
| 15. | Example | Example | Example | Example | Example | Example | Example | } |
# மங்கலதேவி கண்ணகி கோவில்

**மங்கலதேவி கோவில்** அல்லது **மங்களா தேவி கண்ணகி கோயில்** தேனி மாவட்டம், தமிழ் நாட்டில் உள்ளது. இக்கோயில் தமிழ்நாட்டின் கூடலூர் வனப்பகுதியில் பளியங்குடி எனுமிடத்திலிருந்து சுமார் 6 கிலோமீட்டர் தொலைவிலும், கேரளத்தின் இடுக்கி மாவட்டத்திலுள்ள குமுளி என்ற ஊரிலிருந்து சுமார் 14 கிலோமீட்டர் தொலைவிலும் அமைந்துள்ளது. இது கடல் மட்ட அளவில் இருந்து சுமார் 5000 மீட்டர் உயரத்தில் உள்ளது. ஆண்டுக்கு சித்திரா பௌர்ணமி தினத்தன்று ஒரு நாள் மட்டுமே இக்கோயில் பகுதிக்குள் அனுமதிக்கப்படுகிறார்கள். இங்கிருந்து ஒரு பக்கம் கிழக்கு மலைத்தொடர்களையும், அதனுடன் தமிழ் நாட்டில் இணைந்திருக்கும் சில கிராமப்பகுதிகளையும் நன்றாக காணலாம்.
# மங்கலதேவி கண்ணகி கோவில்

## தல வரலாறு

கோவலனுக்கு பாண்டிய மன்னன் முழுமையாக விசாரிக்காமல் மரண தண்டனை அளித்துக் கொன்று விட்டதறிந்து கோபத்துடன் கண்ணகி பாண்டிய மன்னனின் அரச சபையில் அவன் தவறை உணர்த்தித் தவறாக நீதி வழங்கிய மதுரை மாநகரமே தீப்பற்றி எரியட்டும் என்று சாபம் விட்டு மதுரையை எரித்துவிட்டு அங்கிருந்து வெளியேறி 14 நாட்கள் நடந்து திருச்செங்குன்றம் எனும் மலையில் இருந்து தேவலோகம் சென்றதாக வரலாறு சொல்கிறது. இந்த இடத்தில்தான் மங்கலதேவி கண்ணகி கோயில் இருக்கிறது.  
மதுரை மாநகருக்குத் தனது கணவனுடன் கண்ணகி கிழக்கு வாயில் வழியாக நுழைந்தாள். அதன் பின்னர், தனது கணவனை இழந்த கண்ணகி பாண்டியனையும், மதுரையையும் அழித்துவிட்டு மிகுந்த வெறுப்புணர்வுடன் மதுரையின் மேற்கு வாயில் வழியாக மனமுடைந்த நிலையில் தன்னந்தனியாய் மாமதுரையை விட்டுப் புறப்படுகிறாள். (சிலம்பு 53:183) அதன் பின்னர் வையை ஆற்றின் தென் கரையைப் பற்றி மேற்கு நோக்கி நடக்கிறாள் (சிலம்பு 23:185). அவ்வாறு நடந்தவள் வையை ஆறு பரவிப்பாயும் இடமாகிய சுருளிமலைத் தாழ்வாரம் தொடராம் நெடுவேள் குன்றத்தில் அடிவைத்து ஏறி வந்து (சிலம்பு 23:190), மலை மீது இருந்த பூக்கள் பூத்துக் குலுங்கும் மூங்கில் புதர்கள் அடர்ந்த வேங்கைக் கானலில் வந்து நின்று (சிலம்பு 23:191) தெய்வமாகிறாள் (சிலம்பு 24:3). இத்தகையக் காட்சியினைக் குன்றக் குறவர்கள் நேரில் கண்டு அவளைத் தெய்வமாகப் போற்றினர் (சிலம்பு 24: 14, 15). குன்றக் குறவர்கள் இக்காட்சியினை மலைவளம் காண்பதற்காக வந்திருந்த சேரன் செங்குட்டுவனிடம் கூறினர். மதுரைக் கூல வாணிகன் சீத்தலைச் சாத்தனார் குன்றக் குறவர்கள் கூறியதைத் தாமும் கண்டதாகக் கூறினார். அதனைக் கேட்ட சேரன் செங்குட்டுவனும் அவன் மனைவியும் கண்ணகிக்குக் கோயில் கட்டத் தீர்மானிக்கின்றனர். அதற்காக இமயமலை சென்று அங்கிருந்து கல்லெடுத்து வந்து இக்கோயிலை அமைத்தான்.
# மங்கலதேவி கண்ணகி கோவில்

## மங்கலதேவி பெயர்க்காரணம்

சுமங்கலி பெண்ணானவள் கணவனை இழந்தவுடன் அமங்கலியாகிறாள். அப்படியாயின் கண்ணகி எங்ஙனம் மங்கலதேவியாவாள்? என்கிற வினா அனைவரிடமும் எழும். கணவனை இழந்து கணவன் மீது சுமத்தப்பெற்ற பழியை நீக்கி மதுரையை எரித்துவிட்டு வந்த கண்ணகியைக் கோவலன் மங்கல மடந்தையாக்குகிறான். அவ்வாறு கோவலனால் மீண்டும் மங்கல மடந்தையாக்கப்பெற்று விண்ணுலகெய்திய கண்ணகியே மங்கலம் தரும் மங்கலதேவியாக அனைத்து மக்களாலும் வழிபடப்பட்டுவருகிறாள். விண்ணுலகிலிருந்து பூப்பல்லக்கில் தேவர்களுடன் வந்த கோவலன் கண்ணகிக்கு மங்கலநாண் அணிவித்து விண்ணுலகுக்கு அழைத்துச் சென்றதால் கண்ணகியை மக்கள் மங்கலதேவி என்று அழைக்கிறார்கள்.
# மங்கலதேவி கண்ணகி கோவில்

## துர்க்கையம்மன் கோயில்

இக்கோயில் வளாகத்தினுள் கேரள மக்கள் வழிபடும் துர்க்கையம்மன் கோயில் ஒன்றும் உள்ளது. இந்தக் கோயிலில் கேரள மாநிலத்தைச் சேர்ந்த பூசாரிகள் வழிபாடுகள் நடத்துகின்றனர். தமிழ்நாடு, கேரளா மாநிலங்களைச் சேர்ந்த அனைவரும் இக்கோயிலில் வழிபட்டுச் செல்கின்றனர்.
# மங்கலதேவி கண்ணகி கோவில்

## எல்லைப் பிரச்சனை

தமிழ்நாடு - கேரளா எல்லைப் பகுதியில் உள்ள மலைப்பகுதியில் இந்த மங்கலதேவி கண்ணகி கோயில் மாநிலங்களுக்கிடையிலான எல்லைப் பிரச்சனையில் சிக்கிக் கொண்டிருக்கிறது. இந்த கண்ணகி கோவிலின் முகப்பு வாயில், மதுரையை நோக்கியே அமைந்துள்ளது. 1817ல், கிழக்கிந்திய கம்பெனி நடத்திய சர்வே மிகவும் பழமையானது. இந்த சர்வேயில், கண்ணகி கோவில் தமிழக எல்லைப் பகுதியிலேயே இருப்பதாக சுட்டிக் காட்டப்பட்டுள்ளது. அதன் பின்னர், 1893, 1896 -ல் நடத்திய சர்வேயும், 1913, 1915 -ல் வெளியிடப்பட்ட எல்லை காட்டும் வரைபடங்களும் இதையே வலியுறுத்துவதாக உள்ளன. கடந்த 1959 வரை கேரள அரசு, கண்ணகி கோவில் எல்லை குறித்து எவ்வித ஆட்சேபனையும் எழுப்பவில்லை. 1976 -ல், தமிழ்நாடு கேரள அரசு அதிகாரிகள் கூட்டாக நடத்திய சர்வேயிலும், கண்ணகி கோவில் கேரள எல்லையில் இருந்து 40 அடி தூரம் தள்ளி தமிழகப் பகுதியில் இருப்பது ஒப்புக் கொள்ளப்பட்டது.  
இதற்கிடையில், கூடலூரில் மங்கலதேவி கண்ணகி கோட்ட சீரமைப்புக்குழு துவக்கப்பட்டு கோவிலைப் புதுப்பிக்க திட்டமிடப்பட்டது. 1976ல் இந்த சீரமைப்புக் குழு,அப்போதைய தமிழக முதல்வர் மு.கருணாநிதியைச் சந்தித்து உதவி கேட்டது. கூடலூரைச் சேர்ந்த, கே.பி.கோபால் எம்.எல்.ஏ.,வாக இருந்த போது கண்ணகி கோவிலுக்கு செல்லப் பாதை அமைக்க வேண்டும் என சட்டசபையில் பேசினார். இதனைத் தொடர்ந்து, தமிழகப்பகுதி வழியாக கண்ணகி கோவிலுக்கு ரோடு போடுவதற்காக ரூ.20 லட்சம் நிதி ஒதுக்கப்பட்டது. இந்த வேலை பாதி நடந்து கொண்டிருந்த போது கருணாநிதி தலைமையிலான திராவிட முன்னேற்றக் கழக ஆட்சி பதவி நீக்கம் செய்யப்பட்டது. இதனால் இத்திட்டம் தாமதப்பட்டது.  
இந்த நிலையில் 1976-ல் கேரள வனப்பகுதி வழியாக, தேக்கடியில் இருந்து கண்ணகி கோவிலுக்கு அவசர அவசரமாக கேரள அரசு ஒரு பாதை அமைத்தது. இவ்வாறு
போடப்பட்ட இந்தப் பாதையின் வழியாகத்தான், தமிழக பக்தர்கள், கண்ணகி கோயிலுக்கு செல்ல வேண்டியிருந்தது. தற்போது இந்த சாலையை வைத்துக் கேரள அரசு கண்ணகி கோயில் கேரளாவிற்குச் சொந்தமானது என்று உரிமை கொண்டாடுகிறது.
# மங்கலதேவி கண்ணகி கோவில்

## கண்ணகி கோயில் விழா

ஒவ்வொரு ஆண்டும் சித்திரை மாதம் வரும் சித்திரை முழுநிலவு தினத்தன்று இந்த மங்கலதேவி கண்ணகி கோயிலில் தமிழ்நாட்டைச் சேர்ந்த பக்தர்கள் சிறப்பு வழிபாடுகள் செய்து வருகின்றனர். இந்தக் கோவில் வழிபாட்டிற்காக தமிழ்நாடு, கேரளா மாநில அரசுகளைச் சேர்ந்த அதிகாரிகள் குழுவினர் பேச்சுவார்த்தை நடத்தி அதன்படி வழிபாடு செய்ய அனுமதி அளிக்கப்படுகிறது. வருடந்தோறும் இதற்காக தமிழ்நாடு அரசு சார்பில் தேனி மாவட்ட ஆட்சித்தலைவர் தலைமையிலான குழுவும் கேரளா அரசு சார்பில் இடுக்கி மாவட்ட ஆட்சித்தலைவர் தலைமையிலான குழுவும் பேச்சுவார்த்தைகள் நடத்தி சித்திரை முழுநிலவு திருவிழாவிற்கு பக்தர்களை அனுமதிக்கின்றனர். மற்ற நாட்களில் இங்கு செல்ல அனுமதி அளிக்கப்படுவதில்லை.
# மங்கலதேவி கண்ணகி கோவில்

## கோயில் நிலை

கேரள அரசின் பலவிதமான கட்டுப்பாடுகளுக்கு இடையே தமிழ்நாட்டைச் சேர்ந்த பக்தர்கள் சித்திரை முழுநிலவு தினத்தன்று மட்டும் இந்தக் கோயிலுக்குச் சென்று வழிபட வேண்டிய நிலை ஏற்பட்டுள்ளது. சித்திரை முழுநிலவு தவிர மற்ற நாட்களில் பக்தர்கள் செல்ல அனுமதியில்லாததால் இந்தக் கோயில் பராமரிப்பின்றி கோவிலின் பல பகுதிகள் சிதைந்து போய்விட்டன.கோவில் சுவற்றின் கற்கள் உடைந்து போய் கிடக்கின்றன. கண்ணகி சிலையும் சில ஆண்டுகளுக்கு முன்பு காணாமல் போய்விட்டது. தற்போது, சித்திரை முழுநிலவு விழா நேரத்தில் சந்தனத்தால் கண்ணகி முகம் வடிவமைக்கப்பட்டு கொண்டாடப்படுகிறது.இப்படியே சில காலம் கவனிக்காத நிலை தொடர்ந்தால் வரலாற்று சிறப்பு மிக்க இக்கோவில் அழிந்து போகும். கோவிலைக் காப்பாற்ற இரண்டு மாநில அரசுகளும் தேவையான நடவடிக்கை எடுக்க வேண்டும் என்று இந்தக் கோயிலின் பக்தர்களும் தமிழ் மேல் பற்றுடைய ஆர்வலர்களும் தொடர்ந்து கோரி வருகின்றனர்.
# மங்கலதேவி கண்ணகி கோவில்

## மங்கலதேவி கண்ணகி அறக்கட்டளை

தமிழ்நாட்டில் மங்கலதேவி கண்ணகி அறக்கட்டளை என்ற ஒரு அமைப்பு நிறுவப்பட்டுள்ளது. இந்த அமைப்பின் சார்பில் சித்திரை முழுநிலவு தினத்தன்று கண்ணகி கோயிலில் வழிபாடுகள் செய்வதுடன் அங்கு வரும் பக்தர்களுக்கு அன்னதானமும் செய்து வருகிறது. இந்த அமைப்பு தமிழ்நாட்டின் கூடலூர் (தேனி) மலைப்பகுதியிலுள்ள பளியங்குடியிலிருந்து கண்ணகி கோயிலுக்குத் தனிப்பாதை அமைக்க வேண்டும் என்கிற கோரிக்கையுடன் கண்ணகி கோயில் தமிழ்நாட்டுக்குரியது அதை மீட்க வேண்டும் என்றும் கோரி வருகிறது.
# மங்கலதேவி கண்ணகி கோவில்

## புதிய கோயில்

கூடலூர் பளியங்குடி வழியாக மங்கலதேவி கண்ணகி கோயிலுக்குச் செல்லும் வழியில் கூடலூரைச் சேர்ந்த கந்தவேல் என்பவர் அவருக்குச் சொந்தமான இடத்தில் சில வருடங்களுக்கு முன்பு மங்கலதேவி கண்ணகி கோயில் என்ற பெயரில் புதிய கோயில் ஒன்றைக் கட்டியுள்ளார். இந்தக் கோயிலுக்கும் பக்தர்கள் வந்து வணங்கிச் செல்கின்றனர். இந்நிலையில் மங்கலதேவி கண்ணகி அறக்கட்டளை நிர்வாகிகள் பழமையான கோயில் தமிழ்நாடு- கேரள எல்லைப்பகுதியில் இருக்கும் நிலையில் புதிய கோயில் பக்தர்களிடையே குழப்பத்தை ஏற்படுத்தும். மேலும் இது மங்கலதேவி கண்ணகியைக் களங்கப்படுத்துவதாகவும் அமையும். இதுகுறித்து நடவடிக்கை எடுக்க வேண்டும் என்று காவல்துறையில் புகார் அளித்துள்ளனர். இது குறித்து காவல்துறையினரால் வழக்கு ஒன்று பதிவு செய்யப்பட்டுள்ளது.
# மங்கலதேவி கண்ணகி கோவில்

## அமைவிடம்

- விக்கிமேப்
# மங்கலதேவி கண்ணகி கோவில்

## இதையும் பார்க்க

- கண்ணகி
# அமில மழை

**அமில மழை** (*Acid rain*) அல்லது **காடிநீர் மழை** அல்லது வேறு வடிவில் காடி நீர் வீழ்தல் என்பது, வழமைக்கு மாறான அமிலத் தன்மை கொண்ட மழை அல்லது வேறுவிதமான வீழ்படிதல் ஆகும். இது, தாவரங்கள், நீர்வாழ் விலங்கினங்கள், உள்கட்டுமானம் என்பவற்றின் மீது தீங்கு விளைவிக்கக் கூடிய தாக்கத்தை உண்டாக்குகிறது. இது பெரும்பாலும் மனித நடவடிக்கைகளால் வெளிப்படும் கந்தகம், நைதரசன் ஆகியவற்றைக் கொண்ட சேர்வைகள் வளிமண்டலத்துடன் தாக்கமுற்று அமிலங்களை உருவாக்குகின்றன. அண்மைக் காலங்களில் பல நாடுகள் இவ்வாறான சேர்வைகள் வெளிவிடுவதைத் தடுப்பதற்கான பல சட்டங்களை அறிமுகம் செய்துள்ளன.
# அமில மழை

## வரைவிலக்கணம்

"அமில மழை" என்பது, ஈரப்பதமிக்க (மழை, பனிமழை, பனி போன்றவை) அல்லது உலர்ந்த (அமிலத்தன்மை கொண்ட துகள்களும், வளிமங்களும்) அமிலத் தன்மை கொண்ட பொருட்களின் படிவைக் குறிக்கும் ஒரு சொல்லாகும். இதனால் இதனை "அமில மழை" என்பதிலும் "அமிலப் படிவு" என்பது கூடுதல் பொருத்தம் என்னும் கருத்தும் உண்டு. அமிலத் தன்மையை அளவிட பிஎச் (pH) என்னும் காரகாடித்தன்மைச் சுட்டெண் பயன்படுகின்றது.
கார்பனீராக்சைடு கலவாத காய்ச்சி வடித்த நீர் நடுநிலைத்தன்மை உடையது ஆகும். இதன் pH 7 ஆகும். pH 7 க்கும் குறைவாக இருக்கும் நீர்மங்கள் அமிலத் தன்மை கொண்டவையாகும். 7 க்கும் கூடுதலான pH அளவு கொண்டவை காரத் தன்மை உள்ளவை. மாசுகள் அற்ற தூய மழைநீர் பொதுவாகச் சிறிது அமிலத் தன்மையானது. இதன் pH சுமார் 5.2, ஏனெனில் வளியில் உள்ள கார்பனீராக்சைடு வளியில் உள்ள நீருடன் தாக்கமுற்றுக் கார்போனிக் அமிலத்தை உண்டாக்குகிறது. இது ஒரு வலிமை குறைந்த அமிலம் (காய்ச்சிவடித்த நீரில் இதன் pH 5.6) ஆகும்.  
:H<sub>2</sub>O (l) + CO<sub>2</sub> (g) → H<sub>2</sub>CO<sub>3</sub> (aq)  
காபோனிக் அமிலம் பின்னர் நீரில் அயனாகி குறைவான செறிவில் ஐதரோனியம் அயன்களை உண்டாக்குகின்றது.  
:2H<sub>2</sub>O (l) + H<sub>2</sub>CO<sub>3</sub> (aq) CO<sub>3</sub><sup>2-</sup> (aq) + 2H<sub>3</sub>O<sup>+</sub>(aq)  
மழையில் இருக்கக்கூடிய மேலதிகமான அமிலத்தன்மை முதன்மையான மாசுக்கள் தாக்கமுறுவதால் உண்டாகிறது. இம் மாசுக்களான கந்தக டை ஆக்சைடு, நைதரசன் ஆக்சைடு என்பன வளியிலுள்ள நீருடன் தாக்கமுற்று சல்பூரிக் அமிலம், நைட்ரிக் காடி போன்ற வலிமை மிகு அமிலங்களை உருவாக்குகின்றன.
# அமில மழை

## வரலாறு

சுண்ணாம்பு மற்றும் பளிங்கின் மீது மாசுபட்ட, அமிலத்தன்மையுள்ள நகரக் காற்றின் அரிக்கும் விளைவு 17 ஆம் நூற்றாண்டில் ஜான் ஈவ்லின் என்பவரால் சுட்டிக்காட்டப்பட்டது. அவர் அருண்டெல் பளிங்குகளின் மோசமான நிலையைப் பற்றி குறிப்பிட்டார்.தொழிற்புரட்சி தொடங்கிய காலம் முதல், வளிமண்டலத்தில் கந்தக டை ஆக்சைடு மற்றும் நைட்ரஜன் ஆக்சைடுகளின் உமிழ்வு அதிகரித்துள்ளது. 1852 ஆம் ஆண்டில், இராபர்ட் அங்கஸ் ஸ்மித் என்பவர் முதன்முதலில் அமில மழை மற்றும் வளிமண்டல மாசுபாடு ஆகியவற்றுக்கு இடையேயான தொடர்பினை இங்கிலாந்தில் மான்செஸ்டரில் காட்டினார்.  
1960 களின் பிற்பகுதியில் விஞ்ஞானிகள் இந்த நிகழ்வை பரவலாக உற்றுநோக்கவும், ஆராயவும் தொடங்கினர். அமில மழை என்ற வார்த்தை இராபர்ட் ஆங்கஸ் சுமித் என்பவரால் 1872 ஆம் ஆண்டில் உருவாக்கப்பட்டது. தொடக்கத்தில் ஆராய்ச்சியின் முக்கிய கவனம் அமில மழையின் உள்ளூர் விளைவுகளை மையமாகக் கொண்டது. வால்டெமர் கிறிஸ்டோபர் ப்ரூகர் ஐக்கிய இராச்சியத்திலிருந்து நோர்வேக்கு எல்லைகளைக் கடந்தும் தீய விளைவுகளை ஏற்படுத்தும் மாசுபடுத்திகளின் நீண்ட தூர இயக்கத்தை முதன்முதலில் ஒப்புக் கொண்டார். 1970 களில் *த நியூயார்க் டைம்ஸ்* பத்திரிக்கை நியூ ஹாம்சயர் அப்பார்ட் புரூக் காடுகள் அமைப்பினால் வெளியிடப்பட்ட அமில மழையின் விளைவாக சுற்றுச்சூழலுக்கு ஏற்படும் கேடான விளைவுகள் குறித்த அறிக்கைக்குப் பிறகு ஐக்கிய அமெரிக்க நாடுகளில் வாழும் மக்களுக்கு இது குறித்த விழிப்புணர்வு அதிகமானது.  
தொழிற்சாலைப் பகுதிகளில் எப்போதாவது, கிணறுகளில் உள்ள மழை மற்றும் மூடுபனி நீரின் காரகாடித்தன்மைச் சுட்டெண் மதிப்பு 2.4 இற்கும் குறைவாக காணப்படுகிறது.  
அமில மழையினால் ஏற்படும் பிரச்சனைகள் மக்கள் தொகைப் பெருக்கம் மற்றும் தொழிற்துறை வளர்ச்சியோடு மட்டும் தொடர்புடையது அல்ல. அது பெரிய அளவில் பரவிக்கொண்டிருப்பதாக மாறிக்கொண்டிருக்கிறது. உள்ளூர் சுற்றுச்சூழல் மாசுபாட்டைக் குறைப்பதற்காக அமைக்கப்பட்ட உயரமான புகைபோக்கிகள் வளிமண்டல சுழற்சிக்குள் மாசுகள் கொண்டுள்ள வாயுக்களைச் சேர்த்து விடுவதால் அமில மழைக்கான வாய்ப்புகளுக்குப் பங்களிக்கின்றன.
# அமில மழை

## அமில மழைக்கான வாயுக்களின் மூலங்கள்

அமில மழைக்கு மிக முக்கியமான காரணம் மழை நீரில் கந்தகவீரொக்சைட்டு கரைதலாகும். தற்காலத்தில் வளர்ச்சியடைந்த நாடுகளில் கந்தகவீரொக்சைட்டு வாயு வெளியேற்றம் பெருமளவுக்குக் கட்டுப்படுத்தப்பட்டுள்ளதால், நைதரசனின் ஒக்சைட்டுகளின் மீது தற்போது அதிக கவனம் செலுத்தப்பட்டு வருகின்றது.
# அமில மழை

## அமில மழைக்கான வாயுக்களின் மூலங்கள்

### இயற்கை மூலங்கள்

அமில மழைக்குக் காரணமான மிக அதிக பங்களிப்பு வழங்கும் இயற்கை மூலம் எரிமலை வெடிப்பாகும். எரிமலை வெடிப்பின் போது வெளியேற்றப்படும் SO<sub>2</sub> வாயு அமில மழையை உருவாக்கக் கூடியது. எரிமலை வெடிப்புகள் pH 2 வரை அமிலத்தன்மையுடைய அமில மழையைத் தோற்றுவித்து எரிமலையைச் சுற்றியுள்ள பெரிய காடுகளை அழிக்கக் கூடியது.
# அமில மழை

## அமில மழைக்கான வாயுக்களின் மூலங்கள்

### செயற்கை மூலங்கள்

மனித நடவடிக்கைகளே தற்காலத்தில் பல்வேறு பிரதேசங்களில் அமில மழை பொழிவதற்கான காரணமாகும். மனிதன் மின் சக்தி பிறப்பிப்பதற்காகவும், வாகனங்களிலும் பயன்படுத்தும் சுவட்டு எரிபொருட்களிலுள்ள கந்தகம் மற்றும் நைதரசனின் கூறுகள் எரியும் போது முறையே கந்தகவீரொக்சைட்டையும் நைதரசனின் ஒக்சைட்டுகளையும் தோற்றுவிக்கும். இவை மழை நீரில் கரைந்து அமில மழை உருவாகும்.
# அமில மழை

## அமில மழைக்கான வாயுக்களின் மூலங்கள்

### மனிதச் செயல்பாடுகள்

அமில மழைக்கான முதன்மையான காரணங்கள் மின் உற்பத்தி, மாமிச உற்பத்தி, தொழிற்சாலகைள், தானியங்கி வாகனங்கள் அகிய மனிதச் செயல்பாடுகளிலிருந்து வெளியிடப்படும் கந்தகம் மற்றும் நைட்ரசன் சேர்மங்களே ஆகும். அமில மழைக்கான காரணமாக இருக்கும் காற்று மாசுபாட்டில் மிக அதிகமான பங்களிப்பு நிலக்கரியை எரித்து செய்யப்படும் மின் உற்பத்தியே ஆகும். இந்த வாயுக்கள் அமிலமாக மாறி வீழ்படிவாதலுக்கு முன்னதாக வளிமண்டலத்தில் நுாற்றுக்கணக்கான கிலோமீட்டர்கள் எடுத்துச் செல்லப்படுகிறது. கடந்த காலங்களில் தொழிற்சாலைகள் சிறிய அளவிலான புகைபோக்கிகளைக் கொண்டிருந்தன. இதன் காரணமாக புகையானது உள்ளூர் பகுதிகளில் பல பிரச்சனைகளுக்கான காரணமாக அமைந்தது. இதன் காரணமாக, தொழிற்சாலகைள் தற்போது அதிக உயரமான புகைபோக்கிகளைக் கொண்டுள்ளன. இருப்பினும், இத்தகு உயரமான புகைபோக்கிகளால் வெளியிடப்படும் மாசுபடுத்தி வாயுக்கள் மிக அதிக துாரம் எடுத்துச் செல்லப்பட்டு, அதிக அளவில் பரவி சூழ்நிலையியல் பாதிப்பை ஏற்படுத்துவதற்குக் காரணமாகின்றன.
# அமில மழை

## அமில வாயுக்கள் அமிலமாக மாற்றமடைத்ல்

வாயுவாக உள்ள போது SO<sub>2</sub> வாயு SO<sub>3</sub> வாயுவாக ஒட்சியேற்றப்படும்.
:SO<sub>2</sub> + OH· → HOSO<sub>2</sub>  
:HOSO<sub>2</sub>· + O<sub>2</sub> → HO<sub>2</sub>· + SO<sub>3</sub>  
நீருடன் SO<sub>3</sub> தொடுகையுறும் போது விரைவாக சல்பூரிக் அமிலமாக மாற்றமடையும்.
:SO<sub>3</sub> (g) + H<sub>2</sub>O (l) → H<sub>2</sub>SO<sub>4</sub> (aq)  
நைதரசனீரொக்சைட்டு OH உடன் தாக்கமடைந்து நைத்ரிக் அமிலத்தைத் தோற்றுவிக்கும்.  
:NO<sub>2</sub> + OH· → HNO<sub>3</sub>
# அமில மழை

## அமில வாயுக்கள் அமிலமாக மாற்றமடைத்ல்

### நீரேற்றப்படல்

முகில்கள் காணப்பட்டால் SO<sub>2</sub> வாயு நீரில் கரைந்து பின்வருமாறு நீரேற்றமடையும்  
:SO<sub>2</sub> (g) + H<sub>2</sub>O SO<sub>2</sub>·H<sub>2</sub>O
:SO<sub>2</sub>·H<sub>2</sub>O H<sup>+</sup> + HSO<sub>3</sub><sup>−</sup>
:HSO<sub>3</sub><sup>−</sup> H<sup>+</sup> + SO<sub>3</sub><sup>2−</sup>
# அமில மழை

## பாதகமான விளைவுகள்

அமில மழை மனிதனால் ஆக்கப்பட்ட பொருட்களிலும் இயற்கையிலும் மிக மோசமான விளைவுகளை ஏற்படுத்தும்.
# அமில மழை

## பாதகமான விளைவுகள்

### மேற்பரப்பு நீரும் நீர்வாழ் உயிரினங்களும் பாதிக்கப்படுதல்

அமில மழையால் நீரின் pH குறைவடையும்; அமில மழையால் நிலத்திலிருந்து கொணர்ந்து சேர்க்கப்படும் அலுமினியம் போன்ற உலோக அயன்களின் செறிவும் நீரில் அதிகரிக்கும். இவ்விரண்டும் நீர்வாழ் உயிரினங்களின் வாழ்க்கையைப் பாதிக்கக்கூடிய நிகழ்வுகளாகும். pH 5 க்குக் கீழ் குறைந்தால் சில வகை மீன்களின் முட்டை பொரிக்காது, சில வகை மீன்களும் இறக்கும்.
# அமில மழை

## பாதகமான விளைவுகள்

### மண்

அமில மழையால் மண்ணின் சிறப்புத் தன்மை குறைவடைகிறது. அமிலம் சிலவகை பக்றீரியாக்களை கொல்வதுடன் அவற்றின் நொதியத்தொழிற்பாட்டையும் தடுக்கின்றது.
அமில மழை மண்ணில் அலுமினியம் போன்ற விஷ அயன்களின் தொழிற்பாட்டை அதிகரித்து, தேவையான சில கனிய அய்ன்களை தாவரங்களால் உள்ளெடுக்க இயலாத படி செய்கின்றது. இவ்வாறு அமிலமழை விவசாய விளைச்சலையும் மண் வளத்தையும் குறைக்கின்றது. முக்கியமான கனிய உப்புகள் மண்ணிலிருந்து அகற்றப்படுகின்றன.  
:2 H<sup>+</sup> (aq) + Mg<sup>2+</sub> (களி) 2 H<sup>+</sup> (களி) + Mg<sup>2+</sub> (aq)
# அமில மழை

## பாதகமான விளைவுகள்

### காடுகள் பாதிப்படைதல்

அமிலமழையால் நேரடியாகவோ அல்லது அமிலமழையால் வளம் குறைக்கப்பட்ட மண்ணாலோ காடுகள் பாதிக்கப்படலாம். மலைப் பிரதேசக் காடுகள் முகில்களுடன் நேரடியாகத் தொடர்படைவதால் இவையே அதிகம் பாதிக்கப்படுகின்றன. மண்ணிலிருந்து கல்சியம் அகற்றப்படுவதால் குளிர்ப் பிரதேச காடுகளிலுள்ள மரங்கள் குளிரைத் தாக்குப்பிடிக்கும் திறனை இழந்து இறக்கின்றன/ நோய்வாய்ப்படுகின்றன.
# அமில மழை

## பாதகமான விளைவுகள்

### கட்டடங்கள் பாதிக்கப்படல்

சுண்ணக்கல் அல்லது மார்பிளாலான கட்டடங்கள் மற்றும் சிலைகள் அமில மழையால் அர்க்கப்படுகின்றன. இவற்றில் உள்ள கல்சியம் கார்பனேற்றுடன் அமிலம் தாக்கமடைவதால் இவற்றாலான கட்டடங்களும் சிலைகளும் கலை வடிவங்களும் சிதைவடைகின்றன. உலோகங்களாலான பொருட்களும் அமில மழையால் சிதைவடைகின்றன.  
:CaCO<sub>3</sub> (s) + H<sub>2</sub>SO<sub>4</sub> (aq) CaSO<sub>4</sub> (s) + CO<sub>2</sub> (g) + H<sub>2</sub>O (l)
# அமில மழை

## தடுக்கும் வழிமுறைகள்

### தொழிநுட்பத் தீர்வுகள்

எரிக்கப்படும் முன் சுவட்டு எரிபொருட்களின் கந்தகக் கூறை நீக்குதல் அல்லது எரித்த பின்னர் வெளியேறும் கந்தகவீரொக்சைட்டு வாயுவை சேகரித்து வேறு வடிவுக்கு மாற்றல் அமிலமழையைத் தடுக்கக் கைக்கொள்ளப்படும் தொழிநுட்பத் தீர்வுகளாகும். வெளியேறும் SO<sub>2</sub> வாயுவை கல்சியம் ஐதரொக்சைட்டு கரைசலூடாக செலுத்துவதால் இவ்வாயு கல்சியம் சல்பேற்றாக மாற்றப்படும். வாகனங்களில் கந்தகம் நீக்கப்பட்ட பெற்றோலிய உற்பத்திகளைப் பயன்படுத்துவதாலும் சூழலை அமில மழையிலிருந்து பாதுகாக்க முடியும்.
# பம்பரக்கண்ணாலே

**பம்பரக்கண்ணாலே** 2005 ஆம் ஆண்டு வெளிவந்த இந்தியத் தமிழ்த் திரைப்படமாகும். பார்த்தி பாஸ்கரின் இயக்கத்தில் வெளிவந்த இத்திரைப்படத்தில் ஸ்ரீகாந்த், ஆர்த்தி அகர்வால் (அறிமுகம்), நமீதா, வடிவேலு, ஸ்ரீ குமார் ஆகியோர் நடித்திருந்தனர்.  
கபிலனின் பாடல்களுக்கு ஸ்ரீகாந்த் தேவா இசையமைத்திருந்தார். திரைக்கதைக்கான வசனங்களை என். பிரசன்னகுமார் எழுதியிருந்தார்.  
இது தமிழில் ஆர்த்தி அகர்வாலின் முதல் திரைப்படமும், ஒரே திரைப்படமும் ஆகும்.
# பம்பரக்கண்ணாலே

## கதை

ஆறுமுகம் (ஸ்ரீகாந்த்) ஒரு வேலைக்காக ஊட்டிக்கு வந்து பூஜாவை (ஆர்த்தி அகர்வால்) காதலிக்கிறார். இருப்பினும், பூஜாவுக்கு ஏற்கனவே வருங்கால கணவர் கௌதம் (விக்ரமாதித்யா) இருக்கிறார், அவர் தோன்றுவது போல் இல்லை. ஆறுமுகத்தின் காதலுக்கு என்ன நடக்கிறது என்பது படத்தின் மீதி.
# பம்பரக்கண்ணாலே

## நடிகர்கள்

- ஸ்ரீகாந்த் - ஆறுமுகம்
- ஆர்த்தி அகர்வால்- பூஜா
- நமீதா - மைனா
- வடிவேலு- கடைலாமுத்துவாக
- விக்கிரமாதித்யா- கௌதம்
- கஞ்சா கருப்பு
- சிங்கமுத்து
- கிரேன் மனோகர்
- மதன் பாப்
- கராத்தே ராஜா
- தம்பி ராமையா
- பாவா லட்சுமணன்
# லூபா இனக்குழு

**லூபா இனக்குழு** நடு ஆப்பிரிக்காவில் வாழும் பாண்டு மக்கள் இனத்தின் ஒரு பிரிவு ஆகும். இவர்கள் இன்றைய காங்கோ சனநாயகக் குடியரசின் குறைத் தன்னாட்சிப் பகுதிகளுக்குள் அடங்கும், கட்டங்கா, கசாய், மானியெமா ஆகிய பகுதிகளைத் தாயகமாகக் கொண்டவர்கள். லூபா மக்கள் சிலூபா (Tshiluba), சுவாகிலி ஆகிய மொழிகளைப் பேசுகின்றனர். குடியேற்றவாத ஆட்சிக் காலத்துக்கு முன்னர் நடு ஆப்பிரிக்காவில் லூபா இராச்சியம் ஒன்று இருந்தது. இது இன்று காங்கோ சனநாயகக் குடியரசின் தென்பகுதியில் உள்ள "உபெம்பா" தாழ்வுப் பகுதிகளின் சதுப்புப் புல்வெளிகளில் உருவானது. லூபா பகுதிகள் பொன், யானைத் தந்தம், செப்பு, சாம்பிராணி, கருங்காலி போன்ற பல்வேறு இயற்கை வளங்களைக் கொண்டது. அத்துடன் இவர்கள் மரபுவழியான மட்பாண்டங்கள், முகமூடிகள் போன்றவற்றின் உற்பத்தி, வணிகம் என்பவற்றிலும் ஈடுபட்டுள்ளனர்.
# லூபா இனக்குழு

## வரலாறு

நடு ஆப்பிரிக்காவின் உப்பெம்பா தாழ்வுப் பகுதியிலுள்ள கட்டங்கா பகுதியில் இவர்கள் வாழ்ந்தது பற்றிய தகவல்கள் கிபி 5 ஆம் நூற்றாண்டில் இருந்து கிடைக்கின்றன. இப் பகுதியில் அணைகளையும், நீர்ப்பாசன வாய்க்கால்களையும் அமைப்பதற்கும், அவற்றைப் பேணுவதற்கும் பெரும் அளவிலான கூட்டு முயற்சிகள் தேவைப்பட்டன. இத்தகைய கூட்டு முயற்சிகள் நீண்ட வரட்சிக் காலங்களில் மீன்கள் கிடைப்பதை உறுதி செய்வதற்காக நீரைத் தேக்கும் பொருட்டு அணைகள் கட்டவும் பயன்பட்டன. 6 ஆம் நூற்றாண்டளவில் லூபா மக்கள் இரும்பைப் பயன்படுத்தி வந்ததோடு, உப்பு, புற்றாவர எண்ணெய் (palm oil), கருவாடு போன்ற பொருட்களின் வணிகத்திலும் ஈடுபட்டிருந்தனர். இவர்கள் இப் பொருட்களைக் கொடுத்து, செப்பு, கரி, கண்ணாடி மணிகள், இரும்பு போன்ற பொருட்களைப் பெற்று வந்தனர்.  
1500 ஆம் ஆண்டளவில் அல்லது அதற்குச் சற்று முன்னரே லூபாப் பகுதிகள் ஒருங்கிணைந்த நாடு உருவானது. இறைவனால் அனுப்பப்பட்டவர்களாக மக்கள் நம்பிய அரசர்கள் அந்நாட்டை ஆண்டு வந்தனர். இவர்கள் "முலோப்வே" எனப்பட்டனர். இவர்கள், மனிதர்கள் வாழும் உலகத்துக்கும்; ஆவிகள், மூதாதையர் போன்றோர் வாழும் உலகத்துக்கும் இடைப்பட்டவர்களாகச் செயற்படுபவர்கள் என மக்கள் நம்பிய "பலோப்வே" என்னும் குழுவைச் சேர்ந்தவர்களாக இருந்தனர். அரசனுக்கு மூன்று வழிகளிலான அதிகாரம் இருந்தது.  
1. இவர், ஆளுநர், கீழ்நிலை ஆளுநர் தொடக்கம் ஊர்த் தலைவர்கள் வரையான மதச் சார்பற்ற படியமைப்புக்குத் தலைவராக இருந்தார்.
1. இவர் உள்ளூர்த் தலைவர்களிடம் இருந்து திறை பெற்றார். இது இவருக்கு நம்பிக்கையானவர்களுக்குப் பகிந்து அளிக்கப்பட்டது. இத்திறை முறை ஏறத்தாழ ஒரு அரசால் கட்டுப்படுத்தபட்ட வணிக வலையமைப்பாகவே செயற்பட்டது.
1. இவர் குறிப்பிடத்தக்க ஆன்மீக மதிப்புக் கொண்டவராக இருந்தார். *பாம்புத்யே* எனப்பட்ட மதம்சார்ந்த குழுவுக்குத் தலைவராகவும் இவர் இருந்தார். அரசர்கள், தலைவர்கள், அதிகாரிகள் என்போர் அடங்கிய இக் குழுவில் ஆண், பெண் இரு பாலாரும் அடங்கியிருந்தனர். இவர்களே இனக்குழுவின் வாய்மொழி மரபுகளைப் பேணிக்காத்து வந்தனர்.  
லூபா மக்களின் இந்த அரசு முறை போதிய அளவு நிலைப்புத் தன்மை கொண்டிருந்ததனால், நடு ஆப்பிக்காவின் பல பகுதிகளுக்கும் இது பரவியது. லுண்டா, லோசி போன்ற இனக்குழுக்களும், பிறரும் சில மாற்றங்களுடன் இம்முறையைப் பின்பற்றினர். 1585 ஆம் ஆண்டளவில் இருந்து லூபா இராச்சியம் விரைவாக விரிவடையலாயிற்று. செப்புச் சுரங்கங்கள், மீன்பிடிப் பகுதிகள், புற்றாவரப் பயிர்ச்செய்கைப் பகுதிகள் போன்றவை இந்த இராச்சியத்தின் கட்டுப்பாட்டுக்குள் வந்தன. 1700 க்குப் பின் சோளம், மரவள்ளிக் கிழங்கு போன்ற பயிர்கள் போத்துக்கீசர் ஊடாக அறிமுகமாயின. இப் புதிய பயிர்கள், குறிப்பிடத்தக்க மக்கள் தொகை வளர்ச்சிக்கு வித்திட்டதுடன், பொருளாதார வளர்ச்சியையும் தூண்டின. இது, அரச அதிகாரத்தின் வலுவையும், மதிப்பையும் கூட்டியது. 1780 ஆம் ஆண்டுக்கும் 1870 ஆண்டுக்கும் இடையில், இலுங்கா சுங்கா (1780-1810), கும்விம்பே நிகோம்பே (1810-1840), இலுங்கா கபாலே (1840-1874) ஆகிய மூன்று பலம் வாய்ந்த அரசர்களின் கீழ் லூபா இராச்சியம் அதன் உயர்நிலையில் இருந்தது. லூபா இடைத் தரகர்கள் ஊடாக அங்கோலாவில் இருந்த போத்துக்கேய வணிக நிலைகளுடன் வணிகத்திலும் ஈடுபட்டிருந்தது.
# லூபா இனக்குழு

## வீழ்ச்சி

1870 ஆம் ஆண்டிலிருந்து லூபா இராச்சியம் வீழ்ச்சியடையத் தொடங்கிற்று. அரச பதவிக்கான உரிமைக்குத் தெளிவான வரையறைகள் இல்லாததால், இராச்சியம் இது தொடர்பான உட்சண்டைகளை எதிர் நோக்கியது. அத்துடன், தற்போதைய சாம்பியாப் பகுதியைச் சேர்ந்த நியம்வேசி என்னும் இனக்குழுவினரிடம் இருந்தும், சுவாகிலி-அராபியர்களிடம் இருந்தும் இவர்களுக்குத் தொல்லைகள் ஏற்பட்டன. இக்குழுக்கள் துப்பாக்கிகளை வைத்திருந்ததோடு இரு குழுக்களும் கூட்டாளிகளாகவும் இருந்தன. லூபாவைக் கைப்பற்றாவிட்டாலும், லூபாக்கள், வடபகுதிகளில் இருந்த காடுகளில் வசித்த இனக்குழுக்களுடன் கொண்டிருந்த வணிகத் தொடர்புகளை சுவாகிலி-அராபியர் துண்டித்து விட்டனர். இதே வேளை நியம்வேசிகள் மிசிரி (Msiri) என்பவர் தலைமையில், லூபாக்களின் தென்பகுதி வணிகத்தைச் செயல் இழக்கச் செய்தனர்.  
லூபாக்களின் பொருளாதாரம் பெருமளவு பாதிக்கப்பட்டது. அவர்களுக்குத் துப்பாக்கிகள் அவசரமாகத் தேவைப்பட்டன. தமது வீழ்ச்சியைத் தடுப்பதற்காக, அவர்கள் அங்கோலாவில் இருந்த போத்துக்கீசருடன் பெரும் எடுப்பில் அடிமை வணிகத்தில் ஈடுபடத் தொடங்கினர். ஆனால், அடிமை வணிகமும் மறையத் தொடங்கியது. அடிமைகளுக்காகக் கிடைத்த பணமும் குறைந்து கொண்டே வந்தது. புற இனத்தவரிடையே அடிமைகளைப் பிடிப்பதற்கான வல்லமையை லூபா மக்கள் இழந்துவிட்டதால் அவர்கள் தமக்குள்ளேயே அடிமைகளைப் பிடிக்கத் தொடங்கினர். இதனால் லூபா சமூக வாழ்க்கை பாதிக்கப்பட்டதுடன், நாட்டின் அரசியல் ஒற்றுமையும் குலைந்தது. 1874 ஆம் ஆண்டில் அரசர் இலுங்கா கபாலே கொலை செய்யப்பட்டார். அதன் பின்னர் லூபாவின் அரச மரபினரிடையே பிணக்கு ஏற்பட்டுக் குழுக்களாகப் பிரிந்தனர். 1880 களில், கிழக்குக் காங்கோவின் பெரும்பகுதி திப்பு திப் என்னும் படையெடுப்பாளரிடம் வீழ்ச்சியடைந்தது.
# லூபா இனக்குழு

## பெல்சியத்தின் கட்டுப்பாடு

1885 ஆம் ஆண்டில், இன்று காங்கோ சனநாயகக் குடியரசு என்று அறியப்படும் பகுதிகளில் தமது கட்டுப்பாட்டை ஐரோப்பியர் ஏற்றுக்கொள்ளச் செய்வதில் பெல்சியத்தின் அரசராக இருந்த இரண்டாம் லியோபோல்ட் வெற்றிகண்டார். இவர் இப் பகுதிக்கு காங்கோ சுதந்திர நாடு எனப் பெயரிட்டு, அதனைத் தமது சொந்தச் சொத்துப்போலவே கருதிச் சுரண்டலில் ஈடுபட்டார். லூபா மக்கள் இதனை எதிர்த்தனர். சிறப்பாக 1895 ஆம் ஆண்டில் பெரிய கலவரம் ஏற்பட்டது. இதன் பின்னர் பல லூபாக்கள், கட்டங்காப் பகுதியில் இருந்த செப்புச் சுரங்கங்களுக்குக் கட்டாயக் கூலிகளாக அனுப்பப்பட்டனர். பின்னர் கிசுலா நிகோயே என்பவர் தலைமையில் இன்னொரு கலவரம் ஏற்பட்டது. 1917 ஆம் ஆண்டுவரை இதை பெல்சியத்தினால் அடக்க முடியவில்லை.
# லூபா இனக்குழு

## காங்கோவின் விடுதலை

இப் பகுதியில் ஏற்பட்ட தேசிய எழுச்சியைத் தொடர்ந்து 1960 ஆம் ஆண்டில் காங்கோவுக்கு விடுதலை கிடைத்தது. அதே ஆண்டில் கட்டங்கா மாகாணத்தைக் காங்கோவில் இருந்து பிரிப்பதற்காக மொய்சே திசோம்பே என்பவர் தலைமையில் முயற்சிகள் எடுக்கப்பட்டன. இவ்விடயத்தில் லூபாக்கள் இரு பிரிவினராகச் செயற்பட்டனர். ஒரு பிரிவினர், நிடாயே எம்மானுவேல் தலைமையில் பிரிவினையை ஆதரிக்க, மறு பிரிவினர் கிசுலா நிகோயே தலைமையில் அதனை எதிர்த்தனர். 1965 ஆம் ஆண்டில் திசோம்பேயின் பிரிவினை அரசு வீழ்ச்சியடைந்ததும் கிசுலா நிகோயே லூபா மக்களின் முக்கிய தலைவராக ஆனார்.
# நியம்வேசி இனக்குழு

**நியம்வேசி இனக்குழு** தான்சானியாவில் வாழும் 120 இனக்குழுக்களில் இரண்டாவது பெரிய இனக்குழுவாகும். இவர்கள் நாட்டின் வடமேற்கு நடுப் பகுதியில் விக்டோரியா ஏரிக்கும், ருக்வா ஏரிக்கும் இடையே வாழுகின்றனர். சுவாகிலி மொழியில் தோன்றிய *நியம்வேசி* என்னும் சொல் *நிலவு மக்கள்* என்னும் பொருள் உடையது.  
முற்காலத்தில் தம்மை நியம்வேசிகள் என அழைத்துக்கொண்ட ஐந்து பழங்குடிகள் இருந்தன. எனினும் வெளியார் இவர்களை கிம்பு, கொனோங்கோ, நியம்வேசி, சுக்குமா, சும்ப்வா என அழைத்து வந்தனர். இவர்கள் என்றும் ஒன்றாக வாழ்ந்தது இல்லை. இவர்கள் ஏறத்தாழ ஒரேவிதமான பண்பாட்டையே கொண்டிருந்தாலும், இவை எல்லோரும் ஒரே குழுவினர் என்று கூறுவது சரியாகாது. நியம்வேசிகள் சுக்குமா மக்களுடன் நெருங்கிய பண்பாட்டுத் தொடர்புகளைக் கொண்டுள்ளனர். நியம்வேசி மக்களின் தாயகம் *உன்னியம்வேசி* எனப்படுகின்றது. இவர்கள் பேசும் மொழி கின்னியம்வேசி ஆகும். எனினும் இவர்களில் சிலர் சுவாகிலி மொழியையும், ஆங்கில மொழியையும் பேச வல்லவர்களாக உள்ளனர்.
# நியம்வேசி இனக்குழு

## தொடக்காலம்

வாய்மொழி மரபுகளின்படி, நியம்வேசிகள் 1600 களிலேயே அவர்கள் இப்போது இருக்கும் வடமேற்கு நடுத் தான்சானியாப் பகுதியில் குடியேறியதாகத் தெரிகிறது. அப்பகுதியின் வளமற்ற மண் காரணமாக நியம்வேசிகள் ஒரு காலத்தில் மீனவர்களாகவும், நாடோடி வேளாண்மை செய்பவர்களாகவுமே இருந்தனர். பயணங்கள் அவர்களைத் தொழில்முறை வணிகர்கள் ஆக்கின. 1800களில் அவர்கள் வண்டிகள் மூலம் கட்டங்கா செப்பு, மெழுகு, உப்பு, யானைத் தந்தம் போன்ற பொருட்களையும் அடிமைகளையும் கொண்டு சென்று வணிகம் செய்தனர். யானைத் தந்தம், அடிமைகள் போன்றவற்றில் வணிகம் செய்த அராபிய, இந்திய வணிகர்கள் 18255 ஆம் ஆண்டளவில் நியம்வேசிகளுடன் தொடர்பு கொண்டிருந்தனர். இக் காலத்தில் நியம்வேசிகள் துப்பாக்கிகளைப் பெற்றுக்கொண்டதோடு முறையான படைகளையும் வைத்திருந்தனர். 19 ஆம் நூற்றாண்டு முழுதும் அவ்வப்போது பழங்குடிகளுக்கு இடையிலான சண்டைகளிலும், அராபியர்களுடனான சில சண்டைகளிலும் நியம்வேசிகள் ஈடுபட்டிருந்தனர்.  
நீண்ட காலமாகவே நிலைத்த வேளாண்மையில் ஈடுபட்டவர்களாகவும், கால்நடைச் சொந்தக்காரர்களாகவும் இருந்த நியம்வேசிகள், 16 ஆம் நூற்றாண்டில் மேற்குச் சமவெளிப் பகுதிக்கு வந்தனர். தொடக்கத்தில் இவர்கள், அப்பகுதியில் பரவலாக அமைக்கப்பட்ட சிறு சிறு ஊர்களில் தலைவர் ஆட்சியின்கீழ் வாழ்ந்தனர். இவை படிப்படியாகப் பல அரச வம்சத்தினரின் ஆட்சியின் கீழ் வந்தன. அக்காலத்துக் கத்தோலிக்கத் துறவிகளின் தகவல்களின் படி இத்தகைய ஆட்சிப் பகுதிகள் 150க்கு மேல் இருந்திருப்பதாகத் தெரிகிறது. இவை ஒவ்வொன்றும் ஆட்சி அவைகளையும், மூத்தோரையும், அரசவை அடிமைகளையும் கொண்டு விளங்கின. 19 ஆம் நூற்றாண்டில் இத்தகைய அரச வம்சங்கள் பெரிய அடிமைச் சொந்தக்காரர்களாகவும், கால்நடைச் சொந்தக்காரர்களாகவும் விளங்கினர்.